# Млечен Пат

Млечен Пат| Кумова Слама / Попова Слама |
| Инфрацрвена слика на јадрото на галаксијата Млечен Пат |
| Податоци од набљудување |
| Тип | Sb, Sbc или SB(rs)bc (пречкеста спирална галаксија) |
| Пречник | 150–200 исг (46–61 кпс) |
| Дебелина на ѕвезд. диск | ≈ 2 исг (0,6 кпс) |
| Број на ѕвезди | 100–400 милијарди [(1–4)×1011] |
| Маса | 0,8–1,5×1012 *M*☉ |
| Момент на импулсот | ≈1⋅1067 J s |
| Оддал. на Сонцето од галактичкото Средиште | 26,4 ± 1,0 исг |
| Галактичка обиколка на Сонцето | 240 мг |
| Свртување на спиралата | 220–360 мг |
| Свртување на пречката | 100–120 мг |
| Брзина во однос на мирувачката рамка на КПЗ | 631 ± 20 км/с |
| Ослобод. брзина во Сончевата положба | 550 км/с |
| Густина на темната материја во Сончевата положба | 0,0088+0,0024 −0,0018 *M*☉pc−3 или 0.35+0,08−0,07 GeV cm−3 |

 Графички приказ како изгледа нашата галаксија доколку се набљудува одозгора
**Млечен Пат** (народен назив: **Кумова Слама**) — спирална галаксија која припаѓа на месната група на галаксии во нашата вселена. Иако Млечниот Пат е само една од милијардата галаксии кои постојат во познатиот универзум, галаксијата е од особено значење на човештвото ако матична на нашиот Сончев Систем.

Поимот „Млечен“ потекнува од лелеавата бела светлика која се простира над Земјината атмосфера, видлива од Земјата. Светлината е создадена од сјајот на сите ѕвезди во оваа галаксија, која е најсветла во делот каде што е соѕвездието – Стрелец, кон Галактичкото Средиште.

Главниот диск на галаксијата е широк меѓу 80.000 и 100.000 светлосни години во пречник, и околу 1000 светлосни години во дебелина. Се претпоставува дека галаксијата Млечен Пат содржи меѓу 200 и 400 милијарда ѕвезди. Во средината на „Млечниот Пат“ има супермасивна црна дупка која што се вика „Стрелец А\*“.

## Старост

Староста на галаксијата се претпоставува дека е 13,6 милијарда години, или врсник на нашата вселена. Овие бројки се засноваат врз истражувања во 2004, кои ги спроведе тим на реномирани астрономи.

## Местото на нашето Сонце

Сонцето, а со тоа и Земјата и Сончевиот Систем, се наоѓа во близината на надворешниот крак наречен Орионов Крак, на оддалеченост од 7,94 ±0,42 парсеци од Галактичкото Средиште. Далечината меѓу Орионовиот и Персеевиот Крак која е следна изнесува 6.500 светлосни години.

На Сонцето му се потребни меѓу 225-250 милиони години да заврши една обиколка околу галактичкото јадро. Орбиталната брзина на сончевиот Систем е околу 217 км2.

## Иднината на Млечниот Пат

Најновите истражувања покажуваат дека галаксијата Андромеда се приближува до галаксијата Млечен Пат со брзина од 300 км/с. Според ова истражување двете галаксии ќе се судрат за отприлика 3-4 милијарда години. Доколку ова се случи се претпоставува дека нашето Сонце и другите ѕвезди нема да се судрат меѓусебно, туку ќе се спојат за да формираат елиптична галаксија чие формирање ќе трае околу милијарда години.

## Народни верувања во Македонија

Летно време, по средината на целото небо се гледа белузлавата лента на нашата галаксија Млечен Пат. Кај народот таа лента има две имиња: **Кумова Слама** и **Попова Слама**, од кои второто најверојатно е постаро народно име. Според преданијата, на небото е отсликана кражбата на слама на некој поп (или кум) од кумашинот.

## Како тема во уметноста и во популарната култура

* „На Млечниот Пат“ — филм на режисерот Емир Кустурица.
* „Млечен Пат“ (англиски: *Milky Way*) — песна на американската група Бордомс (*Boredoms*) од 1990 година.
* „Млечен Пат“ (англиски: *Milky Way*) — композиција на американската џез-група *Weather Report* од 1971 година.
* „Под Млечниот Пат“ (англиски: *Under the Milky Way*) — песна на австралиската рок-група *The Church* од 1988 година.

## Поврзано

* Список на придружни галаксии на Млечниот Пат

## Наводи

## Надворешни врски

* Написи за Млечниот Пат — Македонско астрономско друштво (македонски)
* НМ (25 април 2018). „Направена тридимензионална мапа на Млечниот Пат“. *Нова Македонија*. (македонски)
* Стојановска, Невенка (1 август 2018). „Колку тежи Млечниот Пат“. *Емитер*. (македонски)
* „Уникатно откритие за Млечниот Пат го објаснува феноменот "Големата привлечност"!“. *Ексклузив*. февруари 2017. Архивирано од изворникот на 2019-07-25. (македонски)
* Анимирана прошетка низ Млечниот Пат Архивирано на 12 јуни 2013 г. — Универзитет на Јужен Велс (англиски)
* Млечен Пат — 3Д карта
* Млечен Пат — широк поглед од 9 милијарди пиксели Архивирано на 6 август 2017 г..